  Анжелика Тихонова корреспондент Туннэ, 30-тӥ коньывуонэ, 19 часын Ижкарысь Калык творчествоя элькун юртын (Коммунаръёслэн урамзы, 363) мадьяр но удмурт крезьгуръя но эктонъя «Pе́ngetEKтон» ӝыт ортчоз. Со сярысь ужъюртлэн пресс-службаез ивортэ. Ӝытын мадьяр калык инструмент – цитера, удмурт крезь чузъяськозы, кырӟанъёс но но эктонъёс луозы. Нимысьтыз ӧтем куно - Венгриысь егит крезьгурась, цитераен шудӥсь Дебреци-Киш Хелга Озьы ик Удмуртиысь коллективъёс но эктозы-кырӟалозы. Соос пӧлын фольклоръя но этнографияя «Чипчирган» ансамбль, фольклоръя «Арт-Э» удмурт ансамбль но крезен шудӥсьёс Вероника Фёдорова но Елена Каракулова.  Ужрадэ пыронэз эркын.  Тегъёс: Лулчеберет Ижкар Удмуртия Венгрия удмуртъёс крезьгур  